Беларуская дэлегацыя правяла падчас фестывалю шэраг двухбаковых сустрэч. У асноўным гэта праекты ў сферы адукацыі. У прыватнасці, на палях фестывалю міністр адукацыі Ігар Карпенка правёў перамовы з кіраўніцтвам профільных міністэрстваў Кубы, Індыі, Калінінградскай вобласці Расіі. Кубінскі бок, напрыклад, запрасіў Беларусь на міжнародны кангрэс, які збярэ ў Гаване ў пачатку 2018 года міністраў адукацыі і рэктараў УВА з усяго свету. Была падпісана праграма развіцця супрацоўніцтва ў сферы адукацыі, а таксама заключаны дадатковыя дагаворы паміж рэктарамі беларускіх і кубінскіх УВА. З Індыяй падпісаны план мерапрыемтваў у галіне маладзёжнай палітыкі, які прадугледжвае ў тым ліку і ўдзел Беларусі ў буйным адукацыйным форуме. На перамовах з дэлегацыяй Краснадарскага краю дасягнута дамоўленасць аб актывізацыі абмену студэнцкімі атрадамі.